text: Se video: Rekord: 5.000 flyveture på en dag
  07 september 2014 kl. 13.12
  Alle Danmarks omkring 100 modeflyveklubber holdt Åbent Hus i dag. Tilsammen satte de en rekord: 5.000 modelflyveture på en dag.
  Og arrangementet havde et formål:
  - Vores mål med Modelflyets Dag er at vise danskerne, at modelflyvning ikke blot er smukke fly i planløse mønstre på himlen. Men at modelfly kan være alt fra graciøse svævefly over en snerrende helikopter til en kopi af en rigtig flyver, siger Allan Feld, der er formand for Modelflyvning Danmark.
  - Og så vil vi gerne vise, at modelfly ikke blot er flyvemaskiner, men også måden, man flyver dem på. Hvor mange ved f.eks., at der lige har været VM i modelflyvning i Danmark, og at modelflyvning i høj grad er konkurrencesport på eliteniveau, siger Allan Feld.
  De mange små fly satte en rekord:
  - 5.000 modelflyveture. Flere ture har der med stor sikkerhed aldrig været gennemført på en enkelt dag, siger Allan Feld.
  
  